|  |  |  |  |
| --- | --- | --- | --- |
| Vår saksbehandler: Avdeling for kunnskap og formidling, Monika Thollefsen   Tlf: 932 20 431 E-post: mot@udir.no     |      |      | Dato: 21.08.2020 Referanse: 2020/118    |
|    |    |    |    |

**INNKALLING TIL RÅDSMØTE I FAGLIG RÅD FOR håndverk, design og produktutvikling**

Tid: torsdag 27.08.2020 kl. 12.00 - 13.00
Sted: Teams-møte

|  |  |  |
| --- | --- | --- |
|    | **Fra arbeidstakersiden**   | **Fra arbeidsgiversiden**   |
| **Deltakere**   | Roald Njåstad, Fellesforbundet  Einar Hanisch, YS  Elise Henden, Fagforbundet    | Solveig Grinder, NHO  Lise Fjeld, Spekter  Nils Marius Johansen, Spekter  Maja Leonardsen Musum, Virke     |
|    | **Fra skoleverket/skoleeier**   | **Andre organisasjoner**   |
|    | Marianne Monsrud, Utdanningsforbundet  Birgit Båfjord, Utdanningsforbundet  Bjørn Arne Nordahl, Skolenes Landsforbund  Sylvi Berg, KS  Jørn Olav Bekkelund, KS    | Inger Smedsrud, Norsk håndverksinstitutt  Martine Eline Mo, Sami Duodji  Hildegunn Bjørgen, Kulturrådet  Sanne Torsvik, Elevorganisasjonen  |
|    | **Meldt forfall**   | **Utdanningsdirektoratet**   |
|    |   | Monika Thollefsen, avdeling for kunnskap og formidling,   Marianne Westbye, avdeling for læreplan videregående opplæring   |

**Dagsorden for rådsmøte i FRHDP, torsdag 27. august 2020:**

|  |  |
| --- | --- |
| 28.5.2020  | Godkjenning av innkalling    |
| 29.5.2020  | Arbeid med høring av læreplaner Vg2 og Vg3 |
| 30.5.2020  | Høring- forslag til endringer i kapittel om klage på vurdering |
| 31.1.2020  | Orienteringssaker  * Innspill til godkjenningsordningen for vurdering av utenlandsk utdanning NOKUT
* informasjon om utvikling av nettbasert kompetansepakke til støtte i innføringen av nytt læreplanverk for opplæring i bedrift
* Endringer i faglig råd for håndverk design og produktutvikling
* Statistikk førsteinntak 2020
 |
|  | Eventuelt  |

|  |  |
| --- | --- |
| **Saksliste:**   |    |
|    |    |

**28.05.20 Godkjenning av innkalling og dagsorden til rådsmøte**

*Forslag til vedtak: Faglig råd for håndverk, design og produktutvikling godkjenner innkalling og dagsorden*

**29.05.20 Arbeid med høring av læreplaner Vg2 og Vg3**

Utkast til læreplaner for Vg2 og Vg3 er nå sendt på høring. Dere finner hele høringen her: <https://www.udir.no/laring-og-trivsel/lareplanverket/fagfornyelsen/gi-innspill-pa-nye-lareplaner-pa-yrkesfag--vg2-og-vg32/>

Inngangssiden til utdanningsprogrammet for håndverk, design og produktutvikling finner dere her: <https://www.udir.no/laring-og-trivsel/lareplanverket/fagfornyelsen/gi-innspill-pa-nye-lareplaner-pa-yrkesfag--vg2-og-vg32/handverk-design-og-produktutvikling/#155994>

Læreplaner på Vg3 i teknologi- og industrifag og de fleste læreplaner på Vg3 i elektro og datateknologi kommer på høring senere i høst.

Frist for å gi innspill er 15. november 2020.

Forslag til videre arbeid med høringen i faglig råd for håndverk, design og produktutvikling:

1. Høringen er sendt til en rekke høringsinstanser via Utdanningsdirektoratets fellesutsending. Den er imidlertid ikke sendt til fagspesifikke interesseorganisasjoner og bedrifter. AU foreslår at rådet videresender høringen felles til ulike miljøer, virksomheter og enkeltpersoner som har gitt innspill til rådet i arbeidet med ny tilbudsstruktur og nye læreplaner. AU har utarbeidet et forslag til tekst, og en adresseliste for utsending. Rådsmedlemmene bes komme med innspill til e-posttekst og adresselisten.
2. AU foreslår at eventuelle høringsmøter/seminarer gjennomføres kun etter eventuell forespørsel fra fagmiljøene.
3. Rådet vedtok i junimøtet at rådet behandler spørsmålene om fag-/ svenneprøve som en del av høringen. AU foreslår at rådsmedlemmene leser læreplanene gruppevis til rådsmøtet 6. oktober og at spørsmål om fag- og svenneprøve og andre innspill behandles hovedsakelig i dette møtet.
4. Videre arbeid med læreplanene fram til fastsetting: Rådet diskuterer arbeidsform og møter fram mot sommeren 2021. Høringsfristen er 15. november. Vg2 læreplanene og læreplanene for særløpsfagene skal fastsettes innen 15. februar. Øvrige Vg3 læreplaner fastsettes etter dette, senest innen sommeren 2021.

*Forslag til vedtak: Rådet sender ut en felles e-post om høringen til fagpersoner og relevante fagmiljøer. Rådet kan arrangere møter/ høringsseminar i oktober/november ved behov.
Rådsmedlemmene leser læreplanutkastene og forbereder høringsinnspill i gruppene fram til møtet 6. oktober.*

**30.05.20 Høring- forslag til endringer i kapittel om klage på vurdering**

Utdanningsdirektoratet har sendt på høring forslag til endringer i forskrift til opplæringsloven (forskriften) og forskrift til friskoleloven kapittel 5 om klage på vurdering. På grunn av stort arbeidspress våren 2020 har direktoratet besluttet å utvide høringsfristen for de faglige rådene til 1. oktober 2020. Les høringen her: <https://www.udir.no/om-udir/hoyringar/>

Problemstillingene i høringen som omhandler fag- og yrkesopplæringen er ikke nye og ble i 2011 forelagt de faglige rådene. Oppdrag, referat fra fellesmøte og rådenes innspill fra 2011 finner dere vedlagt. Selv om problemstillingene ble drøftet i 2011, har Kunnskapsdepartementet ikke foretatt større endringer og sender derfor saken på ny høring.

AU vurderer at Utdanningsdirektoratet har tatt høyde for rådenes innspill i 2011 på flere punkter, og er positive til forslagene.

*Forslag til vedtak: Faglig råd for håndverk, design og produktutvikling støtter forslagene fra Utdanningsdirektoratet under kapittel 10 i høringen.*

* *Punkt 10.1 Bør de som har fått karakteren bestått til fag-, svenne-, kompetanse- eller praksisbrevprøven kunne klage? Ja*
* *Punkt 10.2 Bør dagens ordning med to klageinstanser videreføres, eller bør det være én klageinstans? Det bør være en klageinstans. Klagenemnd oppnevnt av Utdanningsdirektoratet, også gjelde kompetanseprøver og praksisbrevprøver.*
* *Punt 10.3 Er dere enige i at klagenemnda ikke kan oppheve prøven dersom saken ikke er godt nok opplyst? Ja.*

**31.01.20 Orienteringssaker**

* **Innspill til godkjenningsordningen for vurdering av utenlandsk utdanning NOKUT**

Rådet mottok 10.08.20 en forespørsel fra NOKUT om Innspill til godkjenningsordningen for vurdering av utenlandsk utdanning NOKUT. Henvendelsen hadde kort svarfrist og ble besvart av AU. Se svaret til NOKUT vedlagt innkallingen (vedlegget er en e-postrekke, alle postene bør leses).

* **Informasjon om utvikling av nettbasert kompetansepakke til støtte i innføringen av nytt læreplanverk for opplæring i bedrift**

Se informasjonsskriv vedlagt innkallingen.

* **Endringer i faglig råd for håndverk design og produktutvikling**

Monika orienterer om endringer i rådsrepresentanter.

* **Statistikk førsteinntak 2020**

Monika presenterer tall fra førsteinntaket til Vg1 håndverk, design og produktutvikling.

*Forslag til vedtak: Faglig råd for håndverk, design og produktutvikling tar informasjonen til orientering.*

**Eventuelt**